
RAPORT DE SPECIALITATE
privind modificarea art.1 paragraful 2 din HCL nr.379/17.08.2023 privind aprobarea documentației care stă la baza delegării prin concesiune a gestiunii activităților  de sortare a deșeurilor reciclabile și tratare mecano-biologică a deșeurilor reziduale din Zona 1 – Timișoara
Facem următoarele precizări:
Prin Hotărârea nr.379/17.08.2023, Consiliul Local al Municipiului Timișoara, a aprobat documentația care stă la baza delegării, prin concesiune, a gestiunii activităților de sortare a deșeurilor reciclabile și tratare mecano-biologică a deșeurilor reziduale din Zona 1 – Timișoara și a mandatat Asociația de Dezvoltare Intercomunitară Deșeuri Timiș să organizeze și să deruleze procedura de achiziție public.
În vederea conformării prevederilor OUG nr.133/2022, Consiliul Local al Municipiului Timișoara, prin Hotărârea nr.117/21.03.2023, a acordat mandat special Asociației de Dezvoltare Intercomunitară Deșeuri Timiș, în vederea delegării activității prevăzute la art.2 alin.3 lit.d) din Legea nr.101/2006, respectiv “Sortarea deşeurilor de hârtie, carton, metal, plastic şi sticlă colectate separat din deşeurile municipale în staţii de sortare, inclusiv transportul reziduurilor rezultate din sortare la depozitele de deşeuri şi/sau la instalaţiile de valorificare energetică”. 

Conform prevederilor art. 14^4 din Legea serviciului de salubrizare a localităţilor nr. 101/2006, republicată, Este interzisă prestarea de către operatori a activităţilor de sortare, tratare şi/sau de eliminare, prin depozitare, a deşeurilor municipale fără contract de delegare încheiat cu unitatea/subdiviziunea administrativ-teritorială de pe raza căreia provin deşeurile.
Potrivit prevederilor art.16 (1) din legea sus menționată, Bunurile proprietate publică a unităţilor administrativ-teritoriale utilizate pentru prestarea activităţilor de salubrizare pot fi date în administrare sau pot fi concesionate şi puse la dispoziţia operatorilor în baza procesului-verbal de predare-preluare, anexă obligatorie la hotărârea de dare în administrare sau, după caz, la contractul de delegare a gestiunii, în conformitate cu prevederile Legii nr. 51/2006, republicată, cu modificările şi completările ulterioare.
De asemenea, conform prevederilor art.10 alin. (4)  din Legea nr. 51/2006 privind serviciile comunitare de utilităţi publice, republicată: Unităţile administrativ-teritoriale pot mandata, în condiţiile legii, asociaţiile de dezvoltare intercomunitară având ca scop serviciile de utilităţi publice, prin hotărâri ale autorităţilor lor deliberative, să exercite, pe seama şi în numele lor, dreptul de a delega gestiunea serviciilor de utilităţi publice transferate în responsabilitatea asociaţiilor, inclusiv dreptul de a pune la dispoziţie sistemele de utilităţi publice aferente serviciilor de utilităţi publice transferate. În acest scop, hotărârile autorităţilor administraţiei publice locale privind mandatarea şi actele juridice de constituire a oricărei asociaţii trebuie să conţină prevederi detaliate şi complete privind condiţiile de exercitare de către aceasta a mandatului special încredinţat. 
Articolul 22 (1^1) din același act normativ,  Încredinţarea gestiunii unui serviciu de utilităţi publice ori a uneia sau mai multor activităţi din sfera respectivului serviciu de utilităţi publice către operator implică încredinţarea prestării/furnizării propriu-zise a serviciului/activităţii, precum şi punerea la dispoziţie a bunurilor ce compun sistemul de utilităţi publice aferent serviciului/activităţii. 

La art.24 (2) din legea sus menționată, În cazul gestiunii delegate, punerea la dispoziţie a sistemelor de utilităţi publice, utilizate pentru furnizarea/prestarea serviciilor şi/sau activităţilor care fac obiectul delegării gestiunii, este parte intrinsecă a contractelor de delegare a gestiunii. Aceste sisteme se transmit operatorilor/operatorilor regionali spre administrare şi exploatare pe perioada delegării gestiunii, odată cu gestiunea propriu-zisă a serviciilor şi/sau a activităţilor delegate, în baza contractului de delegare a gestiunii. 

 În ce privește la regimul juridic al Stației de sortare a deșeurilor Timișoara, aceasta aparține domeniului public al Muncipiului Timișoara și este înscrisă în CF nr.433565, nefiind realizată prin Proiectul intitulat “Sistem  integrat de management al deșeurilor în județul Timiș” a cărui finanțare a fost accesată de Consiliul Județean Timiș.
În prezent, între Municipiul Timișoara și  SC Compania Locală de Termoficare COLTERM S.A.-în insolvență, este în derulare Contractul de delegarea de gestiune nr.SC2018-25346/29.10.2018 prelungit, prin Actul adițional nr.7/28.10.2022, până la data desemnării, prin licitație publică, a  unui operator și încheierea unui nou contract de delegare, dar nu mai mult de 1 an.
Având în vedere cele expuse, Municipiul Timișoara,  prin compartimentul de specialitate din cadrul Primăriei Municipiului Timișoara, va pune la dispoziția operatorului desemnat de ADID Timiș la finalizarea procedurii de achiziției publică, pe bază de protocol de predare-primire aprobat prin HCL, după încetarea contractului de delegare nr.SC2018-25346/29.10.2018, în orice mod, bunul de retur Stație de sortare a deșeurilor Timișoara.
În concluzie,  propunem modificarea art.1, paragraful 2 din HCL nr.379/17.08.2023, in sensul punerii la dispoziția operatorului desemnat de ADID, la finalizarea procedurii de achiziției publică, procedura ce cade in seama ADID, pe bază de protocol de predare-primire aprobat prin HCL, după încetarea contractului de delegare nr.SC2018-25346/29.10.2018, în orice mod, bunul de retur Stație de sortare a deșeurilor Timișoara”.

Având în vedere prevederile legale expuse în prezentul raport, apreciem că proiectul de hotărâre privind modificarea art.1 paragraful 2 din HCL nr.379/17.08.2023 privind aprobarea documentației care stă la baza delegării prin concesiune a gestiunii activităților  de sortare a deșeurilor reciclabile și tratare mecano-biologică a deșeurilor reziduale din Zona 1 – Timișoara,
îndeplineşte condiţiile pentru a fi supus dezbaterii şi aprobării plenului consiliului local. 

